CELEX: 32007R1439
Language: sk
Date: 2007-12-05 00:00:00
Title: Nariadenie Komisie (ES) č. 1439/2007 z  5. decembra 2007 týkajúce sa zatriedenia určitých druhov tovaru do kombinovanej nomenklatúry

7.12.2007   
            
            
               SK
            
            
               Úradný vestník Európskej únie
            
            
               L 322/8
            
         
      NARIADENIE KOMISIE (ES) č. 1439/2007
   z 5. decembra 2007
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá na interpretáciu kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie delenie a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod kód KN uvedený v stĺpci 2 na základe dôvodov uvedených v stĺpci 3 tabuľky.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia uvedené v tomto nariadení sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod kód KN uvedený v stĺpci 2 tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. decembra 2007
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením (ES) č. 580/2007 (Ú. v. EÚ L 138, 30.5.2007, s. 1).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).
   
      PRÍLOHA
      
                  Opis tovaru
               
               
                  Zatriedenie
                  (kód KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Súprava pozostávajúca z viacerých náplastí a vankúšikov, ktoré obsahujú nasledujúce zložky (v % hmotnosti):
                  
                              
                                          —
                                       
                                       
                                          turmalín
                                       
                                    
                           
                              4
                           
                        
                              
                                          —
                                       
                                       
                                          chitosan
                                       
                                    
                           
                              5
                           
                        
                              
                                          —
                                       
                                       
                                          drevný ocot
                                       
                                    
                           
                              30
                           
                        
                              
                                          —
                                       
                                       
                                          perlový prášok vyhasnutých sopiek
                                       
                                    
                           
                              4
                           
                        
                              
                                          —
                                       
                                       
                                          čistý oxid kremičitý
                                       
                                    
                           
                              4
                           
                        
                              
                                          —
                                       
                                       
                                          kyselina glykolová
                                       
                                    
                           
                              3
                           
                        
                              
                                          —
                                       
                                       
                                          dextrín
                                       
                                    
                           
                              50
                           
                        Podľa údajov na balení je výrobok určený na zlepšenie obehu krvi v chodidlách, čím sa aktivuje metabolizmus bunkového tkaniva a telo sa detoxikuje.
                  Vankúšiky sa nosia za pomoci priložených náplastí na chodidlách počas 8 – 10 hodín.
                  Výrobok je predkladaný na individuálny predaj v skladacom kartónovom obale.
               
               
                  3824 90 98
               
               
                  Zatriedenie je určené všeobecnými pravidlami 1, 3 písm. b) a 6 pre interpretáciu kombinovanej nomenklatúry a znením kódov KN 3824, 3824 90 a 3824 90 98.
                  Výrobok sa nemôže považovať za prípravok na starostlivosť o pokožku ani na ošetrenie chodidiel, keďže primárne nie je určený na tieto účely (Vysvetlivky k Harmonizovanému systému k položke 3304, A 3 a B).
                  Vankúšiky dávajú výrobku podstatný charakter. Keďže nie sú vedecky overené terapeutické účinky zníženia toxicity v celom tele, nemôžu byť zatriedené do položky 3004 alebo 3005. Preto sú zatriedené ako iné chemické prípravky, inde nešpecifikované ani nezahrnuté.